CELEX: 31997D0463
Language: sl
Date: 1997-06-27 00:00:00
Title: Odločba Komisije z dne 27. junija 1997 o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s plastičnimi sidri za uporabo v betonu in opečnih zidovihBesedilo velja za EGP

Pomembno pravno obvestilo

|

31997D0463

Uradni list L 198 , 25/07/1997 str. 0031 - 0032

		Odločba Komisijez dne 27. junija 1997o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s plastičnimi sidri za uporabo v betonu in opečnih zidovih(Besedilo velja za EGP)(97/463/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo Sveta 93/68/EGS [2], in zlasti člena 13(4) Direktive,ker mora Komisija v skladu s členom 13(3) Direktive Sveta 89/106/EGS med dvema postopkoma potrjevanja skladnosti izbrati "najmanj zahtevni postopek, ki izpolnjuje zahteve po varnosti"; ker to pomeni, da je nujno odločiti, ali je za dani proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je iz razlogov, povezanih z izpolnjevanjem meril iz člena 13(4), potrebno posredovanje certifikacijskega organa;ker člen 13(4) zahteva, da je tako opredeljeni postopek naveden v mandatih in tehničnih specifikacijah; ker je torej zaželeno, da se opredeli pojem proizvodov ali družine proizvodov, kakor se uporabljajo v mandatih in tehničnih specifikacijah;ker sta postopka, predvidena v členu 13(3), podrobno opisana v Prilogi III k Direktivi 89/106/EGS; ker je torej nujno jasno opredeliti metode za izvajanje teh dveh postopkov za vsak proizvod ali družino proizvodov s sklicevanjem na Prilogo III, saj ta daje prednost nekaterim sistemom;ker postopek iz točke (a) člena 13(3) ustreza sistemom, navedenim v prvi možnosti, brez stalnega nadzora, ter v drugi in tretji možnosti točke (ii) oddelka 2 Priloge III, in ker postopek iz točke (b) člena 13(3) ustreza sistemom, navedenim v točki (i) oddelka 2 Priloge III in v prvi možnosti, s stalnim nadzorom, točke (ii) oddelka 2 Priloge III;ker so ukrepi, predvideni s to odločbo, v skladu z mnenjem Stalnega odbora za gradbeništvo,SPREJELA NASLEDNJO ODLOČBO:Člen 1Skladnost proizvodov in družin proizvodov, navedenih v Prilogi I, se potrjuje po postopku, po katerem je, poleg sistema kontrole proizvodnje, ki ga izvaja proizvajalec, v ocenjevanje in nadzor kontrole proizvodnje ali proizvoda samega vključen certifikacijski organ.Člen 2Postopek potrjevanja skladnosti, opredeljen v Prilogi II, bo naveden v mandatih za smernice za evropska tehnična soglasja.Člen 3Ta odločba je naslovljena na države članice.V Bruslju, 27. junija 1997Za KomisijoMartin BangemannČlan Komisije[1] UL L 40, 11.2.1989, str. 12.[2] UL L 220, 30.8.1993, str. 1.--------------------------------------------------PRILOGA IPlastična sidra za uporabo v betonu in opečnih zidovih: za uporabo v sistemih, kakršni so fasadni sistemi, za pritrjevanje ali podpiranje elementov, ki prispevajo k stabilnosti sistemov.--------------------------------------------------PRILOGA IIDRUŽINA PROIZVODOVPlastična sidra za uporabo v betonu in opečnih zidovih (1/1)Sistemi potrjevanja skladnostiZa spodaj naveden(-e) proizvod(-e) in predvideno(-e) uporabo(-e) mora Evropska organizacija za tehnična soglasja (EOTA) opredeliti naslednji(-e) sistem(-e) potrjevanja skladnosti v ustrezni smernici za evropska tehnična soglasja:Proizvod(-i) | Predvidena(-e) uporaba(-e) | Raven(-ni) ali razred(-i) | Sistem(-i) potrjevanja skladnosti |Plastična sidra za uporabo v betonu in opečnih zidovih | Za uporabo v sistemih, kakršni so fasadni, za pritrjevanje ali podpiranje elementov, ki prispevajo k stabilnosti sistemov | | 2 + |Specifikacija za sistem mora biti taka, da se lahko izvaja, četudi obnašanja za neko lastnost ni treba opredeliti, ker vsaj ena država članica nima nobene pravne zahteve za to lastnost (glej člen 2.1 Direktive 89/106/EGS in, kjer je ustrezno, določbo 1.2.3 razlagalnih dokumentov). V takih primerih se proizvajalcu ne sme naložiti preverjanje te lastnosti, če se ne želi izreči o tovrstnem obnašanju proizvoda.--------------------------------------------------